मोन 6 हारिसाफोरखौ सेडियुल ट्रायब बिमुंनि गनायथि होनायनि फारसे रेजिस्तार जॉनरल अव इन्डीया ((RGI) आरो नेसनेल काउनसिल फर सेडियुल ट्रायब(NCST) आ नायबिजिरनानै ट्रायबेल माहारिनि आखुथाय गोयैनि थाखाय गासै खन 8 रेजेख खालामजाखानाय हारिसाफोरनो बिजेपि सरकारा ट्रायबेल बिमुं होनो थांगासिनो दं। बिथांमोनि बेबादि आखुथाया गमामायैनो राजखान्थि सार्तआवसो जेरै बिजेपि दोलोआ गासै 1.5 कौटी सुबुं सानखो थानाय हारिसाफोरनि भटनि बेसेनखौ मोन्नो लबैदों। माबोरैहाय गुबुन जायगानिफ्राय थाफैनाय गोजौ थाखोनि सुबुंफोरनो आरो गोबां सुबुं सानखो थानाय हारिफोर, जाय हारिफोरा सेडियुल ट्रायबनि आखुथाय गैया, बैफोर बिथांमोनखौ ट्रायबेल बिमुं होनो नागिरदों? सेडियुल ट्रायब बिल 2019 आ गासै संबिजिरनि बेरेखा, आयेन बेरेखा, गुबुनखौ गादबनानै दोन्नाय आरो गनायजाथाव नङा, थाखानाय ट्रायबेल सुबुंफोरा मोन 6 हारिसाफोरनि सेडियुल ट्रायब बिमुंनि गनायथि होनो नागिरनायनि बेरेखायै गोख्रोङै सोमावसारलांबाय थागोन होन्ना सोमावसारआरि आफादफोरा बुङो।